b'\n_START_ARTICLE_\nGarland (1620)\n_START_SECTION_\nValmistus\n_START_PARAGRAPH_\nAlus tilattiin 10. maaliskuuta 1620 Deptfordin telakalta, jossa rakennust\xc3\xb6ist\xc3\xa4 vastasi William Burrell. Se laskettiin vesille viel\xc3\xa4 saman vuoden lopulla.\n_START_SECTION_\nPalvelus\n_START_PARAGRAPH_\nAlus oli ensimm\xc3\xa4isen kerran palveluksessa 1623-1624 p\xc3\xa4\xc3\xa4llikk\xc3\xb6n\xc3\xa4\xc3\xa4n Sir William Best. Se taisteli Pohjanmerell\xc3\xa4 merirosvoja vastaan. Vuosina 1624-1625 aluksen p\xc3\xa4\xc3\xa4llikk\xc3\xb6n\xc3\xa4 oli Sir Richard Bingley ja 1626-1628 Sir Henry Palmer. Alus osallistui 1628 La Rochelleen tehtyyn sotaretkeen ja my\xc3\xb6hemmin sen p\xc3\xa4\xc3\xa4llikk\xc3\xb6n\xc3\xa4 oli Sir John Chudleigh._NEWLINE_Alus oli kunnostettavana 1629 - 1630 Chathamissa ja lokakuussa 1630 aluksen p\xc3\xa4\xc3\xa4llikk\xc3\xb6n\xc3\xa4 oli John Mennes sek\xc3\xa4 1634 Thomas Kettleby. Alus kuului 1636 Northumberlandin Kanaalin alueella toimineeseen laivasto-osastoon p\xc3\xa4\xc3\xa4llikk\xc3\xb6n\xc3\xa4\xc3\xa4n Richard Fogge. Aluksen p\xc3\xa4\xc3\xa4llikk\xc3\xb6n\xc3\xa4 oli 1638 David Murray ja 1640-1641 Fogge uudelleen. Alus oli 1642 Kanaalin alueella p\xc3\xa4\xc3\xa4llikk\xc3\xb6n\xc3\xa4\xc3\xa4n Robert Slingsby. Vuosina 1644-1645 aluksen p\xc3\xa4\xc3\xa4llikk\xc3\xb6n\xc3\xa4 oli Richard Owen ja 1646 John Bowen. Alus kuului 1647-1648 l\xc3\xa4ntisi\xc3\xa4 merialueita valvoneeseen osastoon p\xc3\xa4\xc3\xa4llikk\xc3\xb6n\xc3\xa4\xc3\xa4n Henry Bethell. Alus osallistui Kinsalen saarron valvontaan 1649 ja sen p\xc3\xa4\xc3\xa4llikk\xc3\xb6n\xc3\xa4 oli 1649-1650 Leonard Lidcott ja 1650 Lionel Lane. Aluksen p\xc3\xa4\xc3\xa4llikk\xc3\xb6n\xc3\xa4 oli 1651-1652 John Gibbs._NEWLINE_Ensimm\xc3\xa4isess\xc3\xa4 Englannin-Hollannin sodassa alus osallistui 19. toukokuuta 1652 Doverin taisteluun, jonka j\xc3\xa4lkeen aluksen p\xc3\xa4\xc3\xa4llik\xc3\xb6ksi tuli Richard Batten. Alus osallistui viel\xc3\xa4 vuoden lopulla 28. syyskuuta Kentish Knockin ja 29. marraskuuta Dungenessin taisteluihin, joissa j\xc3\xa4lkimm\xc3\xa4isess\xc3\xa4 Alankomaiden laivasto valtasi aluksen._NEWLINE_Alus liitettiin Alankomaiden laivastoon nimell\xc3\xa4 Rozenkrans ja se tuhoutui tulipalossa Scheveningenin taistelussa 31. hein\xc3\xa4kuuta 1653.'